На Иванчо са му дали 3 ябълки.  
Той е изял 2.  
Колко ябълки има Иванчо?  
Мислите си че 1?  
Ама никъде не е казано, колко ябълки е имал Иванчо преди да му дадат 3-те.  
Извод – нулирайте си променливите!

Иванчо има 3 ябълки. Дали му още 3. Той изял 2. Колко ябълки има Иванчо?  
4? Неееееееееее! 6! Двете ги е изял един ден по рано.  
Извод – синхронизирайте си нишките!

Иванчо имал 5 ябълки. Изял 2. Колко са му останали?  
3? Нееее! Той не е ял свои ябълки! Пак има 5!  
Извод – защитавайте си адресното пространство!

На Иванчо му дали 3 ябълки. Той ги изял.  
На другия ден дошли да му ги искат, защото били дадени само за съхранение.  
Извод – четете си спецификацията.

Жена на програмист го праща до магазина:  
- Да купиш един салам и ако има яйца вземи 10.  
След малко мъжът се връща с десет салама. Жена му го пита:  
- Какви са тези салами? Защо си купил 10 салама.  
- Как защо?! – имаше яйца…

ПРОГРАМИСТ: човек, който ти решава проблем, за който не си и подозирал, и то по начин, който не разбираш.

Кошмар за програмиста:

Двете любими играчки – компютъра и гаджето да си играят една с друга.

Питат един програмист:

– Какво друго обичаш, освен жени и компютри?

– Момичета и калкулатори.

Жена пита мъжа си – програмист:

– Какво пишеш?

– Ей сега като пусна програмата и ще видим.

Ако архитектите проектираха сградите така, както програмистите пишат програмите си, то първият срещнат кълвач щеше да разруши цивилизацита.

"Ама и вие едни въпроси задавате…" – казала базата данни и увиснала.

Професор казва на студентите си:

– Освен че създава компютърни специалисти, нашият университет прави и нещо още по-важно – спасява човешки живот!

– Как така? – питат бъдещите програмисти.

– Ами ако не беше той, вие можеше да се запишете в Медицинския.

- Пешо вкъщи ли е?

- Не. Пешо го няма вече… Той напусна нашия свят…

- Какво бе, да не е умрял?

- Не, включи се в Интернет.

Двама уеб дизайнери си говорят:

- Пич, с каква мацка се запознах... 90-60-90!

- ?! Много лилава бе!

Всяка JAVA да си знае гьола

Парен Хакер - ченге сънува

Не живеем, за да хакваме, а хакваме, за да живеем.

От нов Nick и лудия бяга

Nuke, nuke избива

Кракер, негонен бяга.

Да бе с Правец седяло, не би Windows видяло!

Правец осмица - мирна главица

Моят Linux, е моята крепост.

Много опове, хилав канал

Нов провайдер, нов късмет

Който Nuke вади другимо - сам дропва с него.

Бързата програма - срам за програмиста.

Трай, потребителю, за работещо приложение.

Да би мирно седяло, не би exception видяло!

На чужд гръб и сто клиента са малко.

Бъг година храни.

Програмистът работата си мени, но хигиената - никога!

Когато клиентът не отива при програмиста, програмистът му пуска вирус.

Дваж copy-рай, веднъж paste-вай.

Бъг бъг избива.

Програмистът не пада по-далеч от кръчмата.

Който прави бъг другиму, сам влиза в безкраен цикъл.

На системен администратор вируси ще продава!

На програмата паметта все й е малко.

Бъг по бъг - програма прави.

Не търси във кода смисъл!

За тийм лидера приказват, а пък той под масата.

Барабар junior със senior-ите.

Признат бъг - половин бъг.

Не дърпай системния администратор за опашката!

Ако е тийм лидер, да е рошав!

Шеф високо, клиент далеко.

Вържи проджект мениджъра, да ти е мирна фирмата.

Голяма заплата вземи, къси срокове не обещавай.

Роди ли се в къща програмист, всички други къщи плачат.

Гледа като програмист след overtime.