Седят двама програмисти и разглеждат снимка на девойка:  
- Тя ли ти е първата?  
- Не, нулева ми е.

Мъж и жена програмисти се карат:  
- Гадняр!  
- А ти си глупачка!  
- Да си забавиш всичките пароли дано!  
- Тук вече прекали!

Млада, бременна програмистка седи в кухнята и плаче. Майка и мърмори:   
- Как можа, бе Марче? Как посмя да го направиш?   
Програмистката през сълзи:               
- А, той обеща да стане регистриран потребител….

В самолет летят инженер и програмист. Инженерът спи, а програмистът се чуди, какво да прави. Накрая сръгва с лакът инженера и казва:  
- Искаш ли да играем на въпроси и отговори. Ще си задаваме въпроси и който не може да отговори, ще дава по пет лева на другия.  
Инженерът отворил очи, прозял се и му теглил една дълга, след което продължил да спи.  
- Добре бе, тогава, ако ти не можеш да отговориш, ще ми дадеш пет лева, а ако аз не мога – ще ти дам петдесет лева.  
Инженерът се съгласил с неохота. Програмистът пита:  
- Какво е разстоянието от земята до луната?  
Инженерът мълчаливо подава пет лева.  
- Твой ред е.  
Инженерът пита:  
- Кой се изкачва в планината на три крака, а слиза на четири?  
Програмистът е в шок, отваря лаптопа, търси отговора в Интернет, звъни по мобифона, праща електронна поща на приятели, но отговор не намира. Накрая вади петдесет лева и ги подава на инженера с думите:  
- Ок, плащам. Кажи сега отговора.  
Инженерът мълчаливо му подава пет лева и продължава да спи.

Програмист се прибира вкъщи. Отваря пощенската кутия и намира вътре повиквателна за запас. Прочита я и казва:  
- А стига бе, тия не им ли писна да правят СПАМ…

Съдят системен администратор за убийство. Съдията:  
- И така, защо убихте човека?  
Сисадминът:  
- Върнах се от отпуска, целия ден си чистих пощата от спам, излязох след работа на улицата, а към мен се приближава някакъв и пита: “Искате ли да си уголемите пениса?”…

Програмист към момиче:   
- Сънувах те!   
- Еротичен сън?   
- Не, обикновен. Еротичните са с разширение JPG…

Вървял си един програмист и гледа – жаба! Взима я той, а тя му проговаря:   
- Виж к`во, аз не съм обикновена жаба, аз съм принцеса. Само ме целуни и ще видиш в каква хубава девойка ще се превърна.   
Погледал я програмистът и я сложил в джоба си. Повървял, повървял, пък я извадил. Пак почнала тя:   
- Само ме целуни…   
И така няколко пъти. Разплакала се жабата, ядосала се:   
- Няма ли да ме целунеш най-после!!!   
- Виж сега – на мен принцеса не ми трябва, говореща жаба по ме кефи!

Късно през нощта, програмист е на компютъра, когато усеща докосване отзад. Обръща се – жена му гола, го гледа изкусително. Програмистът:   
- Извинявай, скъпа, но компютърът е зает…

Разликата между начинаещ и напреднал програмист – начинаещият мисли, че в един килобайт има 1000 байта, докато напредналия е сигурен, че в един километър има 1024 метра.

Софтуера като мотика…  
Кратък компютърен речник с пояснения.

Чайник – начинаещ потребител, ненастъпил още мотиката и затова уверен, че мотики не съществуват.

Леймър – потребител, редовно настъпващ мотиките, но продължаващ да вярва, че мотики не съществуват.

Тесен специалист – потребител, овладял до съвършенство настъпването на едни и същи мотики.

Широк специалист – потребител, имащ на челото си две или повече цицини.

Програмист – този, за когото при настъпването на мотиките е най-важен резултата. Понеже му е омръзнало да настъпва чуждите мотики, прави свои собствени.

Напреднал програмист – програмист, настъпващ дадена мотика не повече от два пъти.

Копирайт – концепция, ограничаваща броя на достъпните за настъпване мотики според финансовите възможности на потребителя.

Геймър- този, за когото при настъпването на мотиките най-важен е самия процес. Обикновено не може да произвежда собствени мотики.

Чийтър – разновидност на геймъра, настъпва само мотики с дунапренови калъфки на дръжката и обикновено само по веднъж.

Хакер – този, който е способен да настъпи мотиката даже ако е затворена в барака и заключена с катинар.

Хакер-идеалист – благороден борец за правото всеки да може да настъпи неограничен брой мотики.

Microsoft – корпорация, световен лидер в производството на мотики.

Бил Гейтс – митично същество от програмисткия фолклор; зъл дух, покровител на мотиките.

Ъпгрейд – процес на непрекъснато харчене на пари за нови мотики, всяка от които удря още по-силно от предишната.

Бета-версия – версия, в която мотиките се виждат с невъоръжено око.

Релийз – версия, в която мотиките са покрити със шума.

Съвместимост на версиите – принцип, позволяващ новите мотики да ви нацелват точно по цицината от предишните.

Асемблер – език за програмиране, позволяващ да настъпваш мотиката няколко милиона пъти в секунда.

Локална мрежа – технология, позволяваща да бъдеш праснат по челото даже когато мотиката е настъпил някой друг.

Интернет – технология, позволяваща да настъпваш мотики на другата страна на земното кълбо.

Мрежова конференция – технология, позволяваща на всеки да настъпва не само своите, а и чуждите мотики.

Кирилишки кодировки – подаръчен комплект мотики за потребителите на интернет.

Приятелски интерфейс – гумена облицовка на дръжката на мотиката.

Гъвкав (настройваем) интерфейс – облицовка на дръжката на мотиката, която можеш да нагодиш по височината на челото си.

Графичен интерфейс – мотика с регулировка на цвета и силата на искрите, които ще видиш след като те прасне по челото.

Ненадеждна система – мотика, които ви бие по челото даже и тогава, когато не сте я настъпили.

Надеждна система – мотика, които ви бие точно по челото даже и тогава, когато сте с гръб към нея.

Многозадачност – концепция, позволяваща да настъпиш няколко мотики едновременно.

Обектно-ориентирано програмиране – метод за производство на мотики на принципа на матрьошките.

Мануал (ръководство) – книга, описваща различните начини за настъпване на мотиката. Никога не се ползва от леймърите и хакерите. Напредналите програмисти я използват сред като настъпят мотиката втори път.

Техническа поддръжка – служба, която дава съвети какво да се прави след настъпване на мотиката. Обикновено първият й съвет е да настъпиш мотиката пак и да сравниш усещанията.

Когато собственикът на Майкрософт Бил Гейтс ненадейно умрял, свети Петър му предложил да избира между рая и ада. Гейтс казал, че предпочита първо да разгледа ада и не повярвал на очите си. Там било пълно с хубавици, които унесено слушали всяка негова дума.  
- Всичко е виртуално, нали? - попитал той.  
- Естествено - потвърдил Свети Петър. - И няма бъгове.  
- Тогава как е в рая?  
- Там хората носят роби, свирят на арфи и седят върху облаци.  
- Не може и да става сравнение - заявил Гейтс. - Моето място е в ада. Тук е страхотно.  
След три седмици свети Петър слязъл на кратко посещение в ада. Там го очаквал разгневеният Гейтс.  
- Какво е това нещо? - извикал той. - Тук е ужасно. Температурата е над сто градуса, музиката е отвратителна и е бъкано с бъгове. Къде са хубавиците, виртуалните чудеса? Къде е прекрасният ад, който ми обеща?  
- А, онова беше просто демо версия - отвърнал свети Петър.

Един геймър умрял и го пратили в ада. След една седмица главният дявол бяга при Господ и реве:  
- Какъв е този, дето си ми го пратил?  
Господ недоумява.  
- Не мога повече! Вземаи го при теб!  
- Защо, бе? - пита Господ.  
- Как защо! Изби всички дяволи, обърна всички казани и пита къде е изхода за другото ниво!

Един програмист се трудил над една програма дни на ред накрая му писнало качил се в колата и отишъл в една планина.  
Започнал да се катери, стигнал върха и вика:  
– ЕХОООООООО!  
(никакъв отговор)  
– ЕХОООООООООООООООООО!  
(пак никакъв отговор)  
– ЕХОООООООООООООООООООООООООО!  
– @ECHO is On.